Jael

Jael ( Jāʿēl) israeldar andre heroia da, Sisera Kanaango armadako buruzagia hil zuena. 

 Bibliako kontakizuna 
Bibliako Epaileen Liburua-ren arabera, israeldarrak gerran zeuden Kanaango Hazor hiriko Jabin erregearekin. Sisera kanaandar buruzagiak burdinazko 900 guda-gurdi zituen, eta hogei urtez gogor zanpatu zituen israeldarrak. 

Israel gobernatzen zuen Debora profetesak Barak deitu eta Israelen Jainkoaren agindu hau eman zion: "zoaz eta bil itzazu zeurekin Tabor mendian Neftali eta Zabulonen leinuetako hamar mila gizon. Nik Kixon errekara ekarriko dizut Sisera, Jabinen gudarostearen buruzagia, bere guda-gurdi eta gudari-taldearekin, eta eskura emango". 

Barac-ek agindutakoa egin, eta Jezreelgo haraneko guduan azpiratu zuen Kanaango gudarostea. Sisera Heber kendarraren oihal-etxolaraino joan zen ihesi, abegi ona eginen zioten itxaropenez, bakean baitziren Jabin eta Heber kendarra. Heberren emazte Jael bidera atera zitzaion Siserari eta esan zion: "Zatoz, ene jauna, zatozkit; ez izan beldurrik!". Emakumeak esnea eman zion edateko, eta Sisera, leher eginik, lokartu zen.  

Orduan, Jaelek oihal-etxolari eusteko ziri bat eta mailua eskuan hartu, Siserarengana isilean hurbildu eta buruan sartu zion alderik alde, lurrari josiz. Horrela hil zuen Kanaango armadako buruzagia. 

 Erreferentziak 

 Kanpo estekak 

Kategoria:Itun Zaharreko emakumeak
Kategoria:Magnizidak
Kategoria:Heroi mitologikoak